kardosdrur/scandi-wiki huggingface dataset:
Filefjell

Filefjell er et fjeldområde mellem Lærdal i Sogn og Vang i Valdres i Norge. Her, hvor der fra gammel tid har været færdsel mellem Østlandet og Vestlandet af Filefjell Kongevejen, går nu hovedvejen mellem Oslo og Bergen, Europavej 16, som på det højeste punkt når op på 1.013 moh. Lidt vest for det højeste punkt går grænsen mellem Vestland og Innlandet fylker.

Ved Utrøvatn, hvor elven Begna har sit udspring, ligger Nystuen, som oprindelig var en af statens fjeldstuer og  rejsestald. Længere mod vest ligger det gamle hotelsted Maristuen, som også oprindelig var fjeldstue. Mellem disse ligger St. Thomas-kirken.

Friluftsliv 
Filefjellområdet kan bruges som et udgangspunkt for dagsture til Sognefjorden og Geiranger. Der er flere seværdigheder i omegnen som stavkirker og den Gamle Kongevej Oslo-Bergen som er godt bevaret . Kongevejen ligger på sit højeste punkt omkring 1250 moh.

Eksterne henvisninger
 Her er Filefjell  
 Filefjell Reiseliv 

Valdres
Bjerge i Innlandet
Bjerge i Vestland
Guldimplantation

Guldimplantation er en behandlingsform mod slidgigt og andre gigtlidelser herunder leddegigt. Behandlingen er beslægtet med akupunktur. Vha. kanyler indopereres små guldstykker omkring det angrebne led. Der eksisterer ikke en videnskabelig forklaring på hvordan smertelindringen virker. Behandlingen bliver primært anvendt på dyr, herunder heste og hunde, og har været anvendt af amerikanske dyrlæger siden 1970'erne og i dag også af dyrlæger i resten af vesten. 

Guldimplantation er også afprøvet på mennesker og praktiseres i dag af flere læger. Behandlingen blev første gang taget i brug på mennesker i 1996 af den danske læge Hans Kryger Kjerkegaard, der i de efterfølgende år har gennemført et lille videnskabeligt forsøg med 46 patienter. Udfaldet af forsøget talte for en positiv effekt af behandlingsmetoden.

Fodnoter 

Rheumatologi
Enhåndsfløjte og tromme

Enhåndsfløjte og tromme er et traditionelt musikinstrumentpar, som især var populært i middelalderen og tiden derefter. Fløjten er konstrueret med et mundstykke lignende den, der er brugt til blokfløjten.

Eksterne henvisninger 

 pipeandtabor.org 
 tamborileros.com 
 txistulari.com 

Percussion

es:Flauta de tres agujeros
Have You Seen Your Mother, Baby, Standing in the Shadow?

"Have You Seen Your Mother, Baby, Standing in the Shadow? " er en sang fra det engelske rock ’n’ roll band The Rolling Stones. Det optrådte første gang på deres 1966 opsamlingsalbum Big Hits (High Tide and Green Grass).

Skrevet af Mick Jagger og Keith Richards blev sangen indspillet sent i sommeren 1966. Den er kendt for dens valdhorn (arrangeret af Mike Leander; dette var den første Rolling Stones sang de havde blæseinstrument), og er en af de første sange der benytter sig af feedback fra guitarerne. The Stones har sagt, at de var meget utilfredse med den endelige udgave af sangen, de klagede over at den mistede den originale skærings rytmesektion. 

Keith Richards sagde i 1971:” Den havde brug for et par uger til. Rytmesektionen er næsten helt væk .”

Den blev udgivet som single i september 1966 på samme tid i England og USA (første gang for bandet), og blev henholdsvis nummer 5. og 9. på disse landes charts. B-siden blev "Who's Driving Your Plane?" 

Den amerikanske single er kendt for dens cover, hvor bandet er klædt som drag . Peter Whiteheads film til singlen var en af de første musikvideoer.

Nummeret blev udgivet på opsamlingssalbummet fra 2002 Forty Licks, med dens forkortede titel "Have You Seen Your Mother Baby?".

Eksterne henvisninger 

Officiel tekst
Se the Rolling Stones ” Have You Seen Your Mother, Baby, Standing in the Shadow?”

Fodnote 

Rolling Stones-sange
Singler fra 1966
Wanda Maria Heger

Wanda Maria Heger (født Wanda Maria Hjort, 9. marts 1921, død 27. januar 2017) var en norsk socionom, der var kendt for sit hjælpearbejde for skandinaviske fanger i Tyskland under anden verdenskrig.

Wanda Maria Heger var datter af den kendte advokat Johan Bernhard Hjort, der på grund af sine politiske holdninger i krigens første år sammen med sin familie blev civilinterneret i Tyskland i 1942. Her indledte Wanda Heger sammen med resten af familien det hjælpearbejde for fanger, der kom til at danne grundlag for aktionen med de hvide busser i foråret 1945.

Hun blev gift med Bjørn Heger, der var en læge, der ligeledes var civilinterneret og som deltog i hjælpearbejdet. I 1960'erne uddannede Wanda Heger sig som socionom, og hun arbejdede derpå for kvindelige fanger i norske fængsler. For sit arbejde under krigen modtog hun flere udmærkelser, mest bemærkelsesværdigt med udnævnelsen til ridder af 1. klasse af St. Olavs Orden.

Eksterne henvisninger 
 Hvite busser: Wanda Heger 

Kvinder i 2. verdenskrig
Nordmænd i 2. verdenskrig
Australske dollar

Australske dollar er valutaen i Australien. Valutakoden er AUD. En dollar deles op i 100 cent. Australien var i 1988 det første land til at indføre polymersedler, og i dag er alle australske sedler lavet af polymer.

Australske dollar benyttes også i Kiribati, Nauru og Tuvalu, hvor sidstnævnte også har egen valuta – tuvaluanske dollar.

Eksterne henvisninger 
 Pengesedler fra Australien  

Møntenheder fra Oceanien
Dollar
Kiribati
Nauru
Tuvalu
Newzealandske dollar

Newzealandske dollar (New Zealand dollar) har været valutaen i New Zealand siden 1967. Valutakoden er NZD og en NZD deles op i 100 cent.

Pitcairn benytter også newzealandske dollar.

Mønter indgå 10 cent, 20 cent, 50 cent , en dollar og to dollars. Sedler indgå 5 dollars, 10 dollars, 20 dollars, 50 dollars, og 100 dollars.
1 Newzealandsk dolar = 4.3831395 Danske kroner

Eksterne henvisninger 
 Sedlerne i New Zealand   

Møntenheder fra Oceanien
Dollar
X86-64

x86-64 er en 64 bit udvidelse af det originale x86 instruktionssæt, der bliver brugt i de mest almindelige processorer fra AMD og Intel.

Instruktionssættet blev oprindeligt udviklet af AMD og blev brugt i deres Athlon 64 processorer. AMD kaldte instruktionssættet for x86-64, men har sidenhen omdøbt det til AMD64.

Intel har sidenhen, under div. forskellige navne (IA-32e, EM64T, Intel 64 m.f.), også understøttelse for x86-64 i deres nyeste processorer.

X86 mikroprocessorer
Nyborg Gymnastik- og Idrætsforening

Nyborg Gymnastik og Idrætsforening (NG&IF) er en dansk gymnastik, atletik, bordtennis, håndbold og fodboldklub i Nyborg. Idrætsforeningen benytter Nyborg Idrætsplads, som er beliggende på Storebæltsvej i Nyborg, men klubben benytter derudover forskellige skoler, som er placeret rundt omkring i Nyborg. Foreningen blev oprindelig stiftet som en gymnastikforening i 1894, men siden hen er de andre sportsgrene kommet til. Foreningen har et fodboldhold placeret i de lokale serier under Fyns Boldspil-Union (FBU). Håndboldholdet spiller ligeledes i de lokale serier under FHF.

Ekstern kilde/henvisning 
 NG&IFs hjemmeside (gymnastik- og atletik-afdelingen)
 Nyborg G&IFs hjemmeside (fodbold-afdelingen)
 Nyborg G&IFs hjemmeside (håndbold-afdelingen)

Fodboldklubber under DBU Fyn
Idrætsforeninger i Danmark
Atletikklubber i Danmark
Gymnastik- og Idrætsforening
Kubinka

Kubinka (, ) er en by med 21.017(2015) indbyggere beliggende ved Setunfloden, ca. 63 km vest for Moskva i Moskva oblast, Rusland.

Under Sovjettiden var byen sted for test af sovjetiske kampvogne; i dag findes Kubinkas Kampvognsmuseum i byen, med udstilling af bl.a. den tyske 185 tons tunge kæmpe-kampvogn Panzer VIII Maus.

Galleri

Eksterne henvisninger 

Byer i Moskva oblast
Støvring Højskole

Støvring Højskole var en højskole i Støvring by på kanten af Rebild Bakker og Rold Skov. Skolen eksisterede fra 1886 til 2009. Skolen flyttede til sin placering på Hobrovej i 1925. Skolen rummede en gammel frimenighedskirke, som var indrettet med musiksal til sang, kammermusik og mindre ensembler.

Støvring Højskole tilbød et studiefremmende miljø, hvor elever kan styrke deres kompetencer indenfor musik, skuespilkunst samt indenfor film og kultur & kommunikation. 

I februar 2009 blev skolen ændret til en sundheds- og livstilshøjskole. I maj måned samme år bekendtgjorde Undervisningsministeriet at højskolens kursus fra februar og frem ikke længere er tilskudsberettiget. Der tilbydes fortsat undervisning i højskolens lokaler. I sommeren 2009 gik skolen konkurs.

Bygningerne er kommunalt ejet, og der har været planer om at etablere en efterskole i bygningerne. Disse planer blev siden skrinlagt.

Alle bygninger på nær hovedbygningen blev nedrevet i 2013, for at skabe plads til en ny forvaltningsbygning for Rebild Kommune, der opførtes som erstatning for forvaltningsbygningerne i Støvring midtby.

Forstandere 

 1978-?: Aage Laumark-Møller
 august 2007- januar 2009: Vagn Egon Jørgensen/Tina Buchholtz

Litteratur 
 Aage Laumark-Møller: Støvring Højskole – Himmerlands folkehøjskole 1885-1985: Jubilæumsskrift, 1985.

Kilde

Eksterne henvisninger 
 Støvring Højskole ved at lukke
 Velvilje til salg af Støvring Højskole

Nedlagte folkehøjskoler i Danmark
Højskole
Etableret i 1886
Ophørt i 2009
Bygninger, konstruktioner og anlæg i Rebild Kommune
Van Gogh-museet

Van Gogh-museet er et museum i Amsterdam i Nederlandene, der udstiller værker af den hollandske maler Vincent van Gogh og hans samtidige. Museet blev etableret i 1973 på basis af den samling som Vincents nevø Vincent Willem van Gogh ejede. Genstandene er nu permanent udlånt til museet. Museet har den største samling af malerier og tegninger af van Gogh i verden og besøges årligt af 1,4 mio. (2005), hvilket gør det til landets mest besøgte museum.

Hovedudstilling 

Hovedudstillingen viser faserne i van Goghs liv, fra hans barndom til hans forskellige følelsesmæssige faser til hans død.. Højdepunkter er Kartoffelspiserne, Soveværelse i Arles og et af de tre Solsikkerne-malerier med gul baggrund.

Bygningen 
Hovedbygningen blev tegnet af Gerrit Rietveld og åbnede I 1973. Arkitekten på udstillingsfløjen var Kisho Kurokawa, og den blev fuldført i 1999.

Tyveriet af malerier fra museet 
Den 7. december 2002 blev to af van Goghs værker stjålet fra museet: Udsigt over havet ved Scheveningen (Zeegezicht bij Scheveningen) og Procession forladende den reformerte kirke i Nuenen (Het uitgaan van de hervormde kerk te Nuenen).

Den 12. december 2003 blev Octave Durham arresteret i Puerto Banús i Spanien. Henk Bieslijn blev arresteret i 2003 i Amsterdam. Den 8. april 2005 blev Durham idømt 4,5 års fængsel og Biesljn 4 års fængsel for tyveriet. De blev ligeledes pålagt at betale EUR 350.000 i omkostninger. Til dato er malerierne ikke blevet fundet. Grundet smuthuller i den hollandske lovgivning vil det være muligt for dem at kræve ejerskab til malerierne efter 20 til 30 år.

Referencer

Eksterne links 

 
 Museets hjemmeside
 Prisvindende side fra Van Gogh Gauguin Udstillingen 2002 
 Vincent van Gogh galleriet, med billeder af alle hans malerier og tegninger
 'Aben' anholdt for Van Gogh-tyveri
 To mænd dømt for at stjæle to malerier fra museet er blevet sat i fængsel
 Røveri fra Van Gogh-museet 

Bygninger, konstruktioner og anlæg i Amsterdam
Kunstmuseer i Nederlandene
Museer etableret i 1973
Microsoft Live

De følgende Microsoft services går under ordet "Live":

 Windows Live, et set af services og software produkter hovedsagligt tilpasset individuelle personer
 Microsoft Office Live, et set af services tilpasset mindre firmaer
 Live Anywhere initiativet, der sigter mod at skabe et netværk med samlet online gaming og underholdning
 Xbox Live, til Xbox og Xbox 360
 Games for Windows – LIVE, til Windows Vista

Live
Field-Programmable Gate Array

Field-Programmable Gate Array (FPGA) eller på dansk en Felt-Programmerbar Port Tabel (FPPT) er en chip, der indeholder programmerbare logikkomponenter kaldet "logikblokke" og programmerbar/rekonfigurerbare ledninger og databusser. Logikblokkene kan udføre Nand-gate, Exclusive-or-gate eller mere komplekse logikfunktioner som f.eks. dekodere eller simple matematiske funktioner. I de fleste FPGAer indeholder logikblokkene også hukommelseselementer eller mere omfattende hukommelsesmængder.

FPGA’en består af en række logikblokke, som en designer kan forbinde med hinanden, således at den kommer til at fungere som en primitiv mikroprocessor, der eksempelvis kan bruges til at få en computer til at køre hurtigere hvis de mest brugte instruktioner, skrives direkte ned i hardwaren på en ekstra FPGA-chip.

Et andet eksempel på FPGA accelerering er i PC grafikkort.

Asynkron FPGA, AFPGA 
Man har lavet FPGA’er med pipelining og med asynkron afvikling.

Se også 
 ASIC:Application-specific integrated circuit
 ASIP:Application Specific Instruction-set Processor
 CPLD: Complex Programmable Logic Device
 FPAA: Field Programmable Analog Array
 VHDL: VHSIC (Very High Speed Integrated Circuit) Hardware Description Language
 Verilog: Hardware Description Language
 JHDL: Just-Another Hardware Description Language
 Embedded System Design in an FPGA
 Reconfigurable Computing
 Configware

Kilder/referencer

Eksterne henvisninger 

 FPGA FAQ (engelsk) 
 FPGA Central(engelsk) 

Digital elektronik

fr:Circuit logique programmable#FPGA
Windows Live

Windows Live er navnet på en samling services og software produceret af Microsoft. En stor del af disse services er web applikationer, der er tilgængelige via en browser, men der er også applikationer der kræver at blive installeret. Der er tre grundlæggende grupper af services: informerede, tilkoblede og beskyttede oplevelser.

D. 1. november 2005, blev Windows Live announceret. Flere af Windows Lives udgivelser, blev omnavngivet og forbedret fra Microsofts MSN set af produkter og services. MSN eksistere dog stadig ved siden af Windows Live. Selvom det nye navn giver en ide om tættere tekniske bånd til Microsoft Windows operativsystemerne og services, er de dog tilgængelige hver for sig. Microsoft sagde at Windows Live "er en måde at udvide Windows brugeroplevelsen". Nogle af de webbrowser-baserede applikationer virker dog udenfor Windows, og Windows indeholder heller ikke Windows Live applikationer. Windows Vista har dog et link i Startmenuen der gør at man kan downloade Windows Live Messenger, eftersom Windows Messenger ikke er inkluderet.

Nogle af de udgivede Windows Live-services og -programmer er; Live Search søgemaskine, Windows Live Messenger instant messaging-klienten, Windows Live Hotmail webmail-servicen, Windows Live OneCare computersikkerhedsservicen, Windows Live Admin Center og Windows Live Spaces.

Bortset fra Windows Live, der hovedsagligt er tilpasset individuelle personer, findes der også andre web applikationer fra Microsoft, som har fået tilnavnet "Live". Microsoft Office Live til mindre firmaer, Xbox Live multiplayer gaming samt et system til at sende indhold til Xbox og Xbox 360, og Games for Windows - LIVE multiplayer gaming servicen til Microsoft Windows.

Referencer

Ekstern henvisning

Windows Live 
 Windows Live Startside
 Live Search
 Windows Live Produkter & Services 
 Windows Live Betas 
 LiveSide: Windows Live News(Eng)
 Windows Live Blog på Windows Live Spaces (Eng)

Microsoft Live Labs 
 Microsoft Live Labs (Eng)

Media 
 BBC article(Eng)
 CNET reviews(Eng)
Johannes Bæch

Johannes Emilius Bæch (født 28. januar 1920 i Hvilsom, død 27. juni 2002 i Viborg) var en dansk maler og tegner.

Johannes Bæch flyttede fra fødebyen Hvilsom til Viborg i 1930. I 1937 tog han realeksamen fra Latinskolen. Han var ansat på Viborg Katedralskole fra 1967 til 1985 som lektor i fagene kunst og formning.

Kunstnerkarrieren begyndte, da han som 19-årig i 1939 startede som elev på Kunstakademiet på Charlottenborg. Han gennemførte uddannelsen på fire år. Hans debut var på Charlottenborgs Forårsudstilling i 1943. 

Johannes Bæch blev valgt til Årets Viborgenser i år 2000 gennem Viborg Bladet. 
I 2001 blev han af "Biskop Gunners Gilde" udnævnt til "Æresprior" for sin indsats for Viborg.

Bæch er begravet på Viborg Kirkegård.

Kilder

Eksterne henvisninger 

 
 

Malere fra Danmark
Tegnere fra Danmark
Skolefolk fra Danmark
Personer fra Viborg
Kirkelærer

Kirkelærer (Doctor Communis Ecclesiae) er en ærestitel inden for den katolske kirke. 

Titlen gives især til teologer og andre som anses for at være forbillede for de troende. Kravet er at hele den kristne kirke drager nytte af deres virke. Titlen gives sjældent og kun til afdøde personer som desuden er saligkåret og kanoniseret. 

Det er kun paven eller det økumeniske koncil som kan give en sådan titel, men hidtil er det kun paven som har gjort det. 

De første og oprindelige kirkelærere blev udnævnt i 1298. Disse var Den hellige Ambrosius, Den hellige Augustin, Den hellige Hieronymus og pave Gregor I. 

Kirkelærernes virke har varieret meget i både område og form. Nogle, som pave Gregor I og Den hellige Ambrosius, var prominente brevskrivere. Andre har været mystikere, som Den hellige Katarina og Johannes af Korset. Den hellige Augustin og Den hellige Robert Bellarmin beskyttede kirken mod kætteri. 

Først i 1970 blev den første kvinde ophøjet til kirkelærer. Den seneste kirkelærer blev udnævnt i 2015.  

Der er udnævnt i alt 36 kirkelærere.

Liste over kirkelærere 

*Også anerkendt af Den ortodokse kirke.

Se også 
 Kirkefædre

Eksterne henvisninger 
 Catholic Encyclopedia: Doctor of the Church 
 Opslag i Katolsk Minileksikon 

Kirkelige titler
 
Romerskkatolske kirke
Kristendom
Bangor (Maine)

Bangor er den tredjestørste by i den amerikanske delstat Maine. I 2000 havde byen  indbyggere. Byen er administrativt centrum i det amerikanske county Penobscot County.

Ekstern henvisning 

Bangors hjemmeside (engelsk)

Byer i Maine
Jorge Chávez International Airport

Jorge Chávez International Airport (JCA) (Kode:(IATA: LIM, ICAO: SPIM)) er en lufthavn i Peru, der ligger i udkanten af Lima ved byen Callao, der også regnes med i Stor-Lima

JCA betjener ca. 22 millioner passagerer årligt.

Luftfartsselskaber og destinationer 
I alt betjener 21 passager- og 22 fragtselskbaer Jorge Chávez Interational Airport ruter til 54 destinationer i Sydamerika, Nordamerika og Europa.

Eksterne henvisninger 

 Officiel website

Lufthavne i Peru
Callao

Callao er en forstad til Lima og hovedstadens havneby, byen har ca. 600.000 indbyggere og er en del af Lima Metro-området med ca 8-9 millioner indbyggere.

Callao har en af Perus største havne, som er meget trafikeret.

Byer i Peru
Heart of Stone

"Heart Of Stone" er en sang fra det engelske rock ’n’ roll band The Rolling Stones, og var første gang at finde på albummet The Rolling Stones, Now!.

Inspiration 

Skrevet af Mick Jagger og Keith Richards er ”Heart Of Stone” stærkt inspireret af blues og R&B, og er en af deres første originale kompositioner udgivet som hovedsinglen. 

I sin anmeldelse af sangen sagde Richie Unterberger: "'Heart of Stone' er en langsom og sjælfuld, dramatisk ballade med den slags utydelige, summende guitarer der kan høres på mange af de tidligere Rolling Stones langsomme numre . 

I sangen diskutere sangeren sit liv som kvindebedårer, og hvordan en bestemt pige ikke kan slå hans hjerte itu:

Indspilning og udgivelse 

Optagelserne begyndte den 2. november, 1964, på  Los Angeles RCA Studios. Hver af The Stones medlemmerne spiller deres respektive instrumenter. Jagger synger, Richards og Brian Jones på guitarer, Bill Wyman på bass, og Charlie Watts på trommerne. Jack Nitzsche spiller både tamburin og klaver.

”Heart Of Stone” blev udgivet i december, 1964, og blev deres anden Top 20 hit i USA, hvor den fik en 19. plads. Sangen blev derefter udgivet det efterfølgende februar kun på det amerikanske album The Rolling Stones, Now!, og blev ikke udgivet i England før i september 1965, ved udgivelsen af Out of Our Heads. Nummeret ville senere komme på opsamlingsalbummerne Hot Rocks og Big Hits (High Tide and Green Grass).

En anden og længere version blev udgivet i 1975 på albummet Metamorphosis, og den version blev optaget den 21-23. juli 1964 med Jimmy Page på guitar, og Clem Cattini på trommer, højst sandsynlige som en demo.

Eksterne henvisninger 

Officiel tekst
Se The Rolling Stones ”Heart of Stone” fra 1965

Fodnote 

Rolling Stones-sange
Singler fra 1964
Manchester (New Hampshire)

Manchester er en amerikansk by og administrativt centrum i det amerikanske county Hillsborough County i staten New Hampshire. I 2000 havde byen et indbyggertal på .

Referencer

Ekstern henvisning 

 Manchesters hjemmeside (engelsk)

Byer i New Hampshire
Shanghai Hongqiao Airport

Hongqiao Airport, eller Shanghai Hongqiao International Airport er en lufthavn uden for Shanghai. 

Lufthavnen er International og tager noget af Shanghai's flytrafik.
I 2006 gik der ca. 19.338.485 rejsende igennem Hongqiao Airport, der er den 5 største forretningslufthavn i Kina.

Eksterne henvisninger 

 Shanghai Airport website
 

Lufthavne i Kina
Hongqiao Airport
Hongqiao Airport
Nashua (New Hampshire)

Nashua er en amerikansk by og administrativt centrum i det amerikanske county Hillsborough County i staten New Hampshire. I 2005 havde byen et indbyggertal på .

Ekstern henvisning 
 Nashuas hjemmeside 

Byer i New Hampshire
Microsoft PowerPoint

Microsoft PowerPoint er et program i Microsoft Office-pakken, hvor man kan lave et diasshow. Man kan også lave små animationer.

PowerPoint bruges ofte til fremlæggelser og fremlæggelsen assisteres ofte ved brug af en laserpointer.

PowerPoint
Præsentationsprogrammer
Mac OS X-software
Journey

Journey er et amerikansk rock band dannet i San Francisco, kendt for en række hits i starten af 1980'erne.

Historie 
Journey blev dannet da Santanas band blev opløst. I 1980 slog gruppen igennem med mega-hittet, "Anyway You Want It". Året efter i 1981 slog bandet igennem med det endnu større hit, "Don't Stop Believin'", der er blevet en kult-klassiker. Sangen har været brugt i alt ligefra Family Guy til Sopranos til The Late Show with David Letterman.

Diskografi

Studiealbum
Journey (1975)
Look into the Future (1976)
Next (1977)
Infinity (1978)
Evolution (1979)
Departure (1980)
Dream, After Dream (1980)
Escape (1981)
Frontiers (1983)
Raised on Radio (1986)
Trial by Fire (1996)
Arrival (2001)
Generations (2005)
Revelation (2008)
Eclipse (2011)
Freedom (2022)

Eksterne henvisninger 

 

Musikgrupper fra USA
Bowling for Soup

Bowling for Soup er en amerikansk musikgruppe der primært spiller pop-punk, men også enkelte sange med elementer fra ska.

Historie 
Bowling for Soup slog igennem i 2004 med sangen "1985", trods det at den lignende rockgruppe SR-71 faktisk stod bag det nummer. Bowling for Soup havde i denne periode andre hits som "Almost", "Girl All the Bad Guys Want". I 2003 var deres selvironiske "Punk Rock 101" med i spillet Backyard Wrestling til PlayStation 2 og Xbox.
De synger også den engelske intro til serien  Phineas og Ferb på Disney Channel.

Diskografi 

Bowling for Soup (1994)
Rock on Honorable Ones!! (1998)
Let's Do It for Johnny!! (2000)
Drunk Enough to Dance (2002)
A Hangover You Don't Deserve (2004)
The Great Burrito Extortion Case (2006)
Sorry for Partyin' (2009)
Fishin' for Woos (2011)
Lunch. Drunk. Love. (2013)
Drunk Dynasty (2016)

Eksterne henvisninger 

 

Musikgrupper fra USA
Musikgrupper fra 1994
Vissenbjerg Gymnastik- og Idrætsforening

Vissenbjerg Gymnastik og Idrætsforening forkortes Vissenbjerg G&IF. Foreningen dyrker sportsgrenene: gymnastik, håndbold, fodbold, floorball og badminton. Den benytter Vissenbjerghallen, som er beliggende på idrætsvej 3, 5492 Vissenbjerg samt forskellige folkeskoler.

Eksterne henvisninger 
 Vissenbjerg G&IF's officielle hjemmeside 
 Vissenbjerg GIF Håndbold
 SSV Højfyn - samarbejde mellem Skallebølle Sportsklub, Skalbjerg Boldklub og VGIF Fodbold.
 Vissenbjerg Badminton
 Vissenbjerg Gymnastik

Fodboldklubber under DBU Fyn
Gymnastik- og Idrætsforening
Søndersø Boldklub

Søndersø Boldklub er en fodboldklub med hjemsted i Søndersø på Nordfyn. I 2012 har boldklubben et fodboldhold placeret i Fyns serie 2. Desuden har klubben ungdomshold fra u8 til og med u17. Klubben har i de seneste år haft en massiv tilgang af ungdomsspillere.

Ekstern kilde/henvisning 
 Søndersø Boldklubs officielle hjemmeside)
 S1 2007, pulje 2 

Fodboldklubber under DBU Fyn
Nordfyns Kommune